# Uvod

&partman; je pomožni program, ki vam pomaga upravljati diskovne naprave, particije in datotečne sisteme v vašem računalniku.

Omogoča enostavno ustvarjanje novih particij, ustvarjanje datotečnih sistemov na novih ali obstoječih particijah, kopiranje, premikanje ali brisanje particij in tudi za spreminjanje velikosti particije, ne da bi pri tem izgubili podatke na njej.

Za učinkovito opravljanje svojega dela &partman; uporablja zunanja orodja za podporo dolgemu seznamu datotečnih sistemov. Verjetno boste že imeli nameščena potrebna orodja za datotečne sisteme v vašem računalniku.

## Vedno varnostno kopirajte svoje podatke!

&partman; je bil zasnovan in napisan z veliko skrbnostjo in poudarkom na celovitosti podatkov. Pri spreminjanju tabele particij naprave ali njenih particij pa vedno obstaja nekaj nevarnosti: morda je še vedno napaka v &partman;u, nepričakovan izpad električne energije ali težava s strojno opremo računalnika.

Zaradi teh razlogov morate vedno imeti varnostno kopijo vaših pomembnih podatkov, preden naredite kakršne koli spremembe z orodjem, kot je &partman;.

Avtorji programa ne prevzemajo nobene odgovornosti, če med uporabo &partman; izgubite podatke.

&partman; uporablja operacije, opravila in ukaze da logično razdeli delo, ki ga opravlja. Za podrobnosti o tem glejte glosar.